Wilson Braga

Wilson  Leite Braga (født 18. juli 1931 i Conceição i Paraíba i Brasil, død 17. mai 2020 i João Pessoa i Paraíba), kjent best som Wilson Braga, var en brasiliansk politiker, advokat og forretningsmann fra delstaten Paraíba.

Liv og virke
Braga tok først utdannelse i juss ved Universidade Federal da Paraíba. Han tilhørte etter tur en lang rekke politiske partier:  ARENA, PDS, PFL, PSDB, PMDB, PSB, PDT og PSD.

I 1954 ble han innvalgt i Paraíbas lovgivende forsamling og satt der fra 1955 til 1967. I 1966 ble han innvalgt i Brasils deputertkammer som representant for Paraíba, der han satt fra 1967 til 1982.

I 1982 ble han valg til guvernør for Paraíba, fra 1983 til 1987. I 1988 ble han valgt til borgermester i João Pessoa, og innehadde vervet fra 1989 til 1990. I 1992 ble han rådmann i João Pessoa (1993 til 1994).

I 1994 ble han på nytt representant i Brasils rådgivende forsamling for Paraíba (1995-2003, og etter en pause ble han en tredje gang representant der (2007 til 2011).

I 2010 ble han igjen medlem av Paraíbas lovgivende forsamling (2011 til 2015); deretter trakk han seg tilbake fra politikken.

Også hans hustru, Lúcia Braga, var politiker. Hun var også i Brasils deputertkammer fra Paraíba (1987–1995 og 2003–2007) og av Paraíbas lovgivende forsamling (1999–2003).

Død
Den 17. mai 2020 døde Braga i João Pessoa av covid-19 i en alder av 88 år, bare ti dager etter sin hustru Lúcia, som også døde av samme sykdom.

Referanser

Brasilianske politikere
Brasilianske borgermestere
Personer fra regionen Sertão Paraibano
Brasilianske jurister
Brasilianske forretningsfolk
Dødsfall relatert til covid-19 i Brasil
Politikere ofre for covidpandemien